# Manhattan

O iných významoch výrazu *Manhattan* pozri *Manhattan (rozlišovacia stránka)*.

|  |
| --- |
| Manhattan |
| mestská časť |
|  Pohľad z Midtown Manhattan, smerom k Lower Manhattan  |
|

|  |  |
| --- | --- |
|  Vlajka  |  Erb  |

 |
| Štát |  Spojené štáty |
| Fed. štát | New York |
|  |
| Súradnice | ﻿ / ﻿ |
|  |
| Rozloha | 87 km² (8 700 ha) |
|  - súše | 59,1 km² (5 910 ha) |
|  - vody | 28 km² (2 800 ha) |
|  |
| Obyvateľstvo | 1 644 727 (*2017*) |
| Hustota | 28 154 obyv./km² |
|  |
| Založené | 1624 |
|  |
| Časové pásmo | EST (UTC−5) |
|  - letný čas | EDT (UTC−4) |
| PSČ | 100xx, 101xx |
| Telefónna prevoľba | 212, 646, 917 |
|  |
|

 Poloha mesta v Spojených štátoch

 |
|

 Poloha Manhattanu v New Yorku

 |
|  Interaktívna mapa
 |
|  |
| **Webová stránka:**  |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Manhattan** je ostrov ležiaci na východe USA, na dolnom toku rieky Hudson, a je vytvorený okrem nej ešte riekami Harlem a East River. Manhattan je zároveň jedným z piatich samosprávnych obvodov mesta New York. Samosprávny obvod Manhattan má totožné hranice s administratívnym okresom New York (anglicky *New York County*) a zahŕňa okrem územia ostrova Manhattan ešte niekoľko malých ostrovov a malú časť pevniny. Má rozlohu 59,1 km² a v roku 2017 tam žilo 1 644 727 obyvateľov.

## Geografia

Okres New York a samosprávny obvod Manhattan sú územne totožné. Okres New York, tvoriaci súčasť mesta New York, už nemá nižšie organizačné jednotky. Zahŕňa celý ostrov Manhattan, obklopený riekami Hudson, Harlem a East River a okrem toho niekoľko menších ostrovov, vrátane Rooseeveltovho ostrova, U Thantovho ostrova (oficiálne známy ako Belmont Island) a malej časti pevniny (Mramorový kopec) susediacej s Bronxom. Mramorový kopec bol pôvodne časťou ostrova Manhattan, ale Harlem River Ship Canal, vykopaný koncom 19. storočia ho oddelil od zvyšku ostrova a nakoniec časť pôvodného koryta rieky Harlem, oddeľujúceho Mramorový kopec od Bronxu, bola zasypaná.

Ostrov Manhattan je 21,5 km dlhý a 3,7 km široký v najširšej časti. Okres New York (a teda aj samosprávny obvod Manhattan) má 87 km². Z toho je 59,1 km² pevná zem a 28 km² vodná plocha. Vodná plocha tvorí 32% z celkovej plochy.

Manhattan je spojený mostami a tunelmi s New Jersey na západe a tromi ďalšími samosprávnymi obvodmi mesta New York: s Bronxom na severovýchode a Brooklynom a Queens na východe a juhu. Jediné priame spojenie so Staten Island, piatym obvodom mesta New York, je trajektom.

## Dejiny

Panoráma Manhattanu v roku 2002
Meno Manhattan pochádza z jazyka pôvodných obyvateľov územia, indiánov z kmeňa Algonquin, a v preklade znamená kopcovitý ostrov alebo miesto opojenosti. Ostrov bol osídlený Holanďanmi v roku 1624. V roku 1625 postavili na južnom cípe ostrova pevnosť Fort Amsterdam, ktorá sa stala jadrom holandského osídlenia v Severnej Amerike nazvaného New Amsterdam, z ktorého sa neskôr stalo mesto New York. Pevnosť bola postavená na obranu najmä proti anglickým a francúzskym útokom. Tvrdí sa, že ostrov Manhattan kúpil v roku 1626 Peter Minuit, guvernér New Amsterdamu, od domorodých obyvateľov kmeňa Lenape za tovar v hodnote 60 guldenov pre Holandskú západoindickú spoločnosť.

V druhej anglo-holandskej vojne medzi Anglickom a Holandskom vtedajší guvernér Peter Stuyvesant odovzdal New Amsterdam bez boja do rúk Angličanom 24. septembra 1664. Osídlenie bolo premenované na New York, na počesť vojvodu z Yorku, brata anglického kráľa Karola II., ktorému bolo územie pridelené a ktorý sa stal neskôr kráľom Jakubom II.

V roku 1683 bol vytvorený okres New York, ako jeden z prvých 12 okresov štátu New York.

Koncom 19. a začiatkom 20. storočia bol New York jedným z centier slovenského prisťahovalectva do USA a na Manhattane existuje od roku 1895 slovenská rímskokatolícka farnosť s kostolom svätého Jána Nepomuckého z roku 1925.

## Demografia

**Populácia**|

| Rok | Obyvateľov |
| --- | --- |
| 1790 | 33,111 |
| 1800 | 60,489 |
| 1810 | 96,373 |
| 1820 | 123,706 |
| 1830 | 202,589 |
| 1840 | 312,710 |
| 1850 | 515,547 |
| 1860 | 813,669 |
| 1870 | 942,292 |
| 1880 | 1,206,299 |
| 1890 | 1,515,301 |

 |

| Rok | Obyvateľov |
| --- | --- |
| 1900 | 2,050,600 |
| 1910 | 2,762,522 |
| 1920 | 2,284,103 |
| 1930 | 1,867,312 |
| 1940 | 1,889,924 |
| 1950 | 1,960,101 |
| 1960 | 1,698,281 |
| 1970 | 1,539,233 |
| 1980 | 1,428,285 |
| 1990 | 1,487,536 |
| 2000 | 1,537,195 |
| 2012 | 1,619,090 |

 |

Manhattan je najhustejšie osídlenou oblasťou v USA, s hustotou 28 154/km² (2017). V roku 1910 hustota dosiahla vrchol, v tom čase dosiahla táto hodnota dokonca 46 428,9/km².

Južný Manhattan zo štvrte Staten Island

## Pozri aj

* Central Park
* Lower Manhattan
* Midtown Manhattan
* Upper Manhattan
* Harlem

## Iné projekty

Commons* Commons ponúka multimediálne súbory na tému **Manhattan**.